Amethyst Hoop Earrings in Sterling Silver - 2101448
Item Number:2101448Stone Shape:RoundStone Type:GemstoneCenter Stone Nature:NaturalMetal Type:SilverMetal Color:SilverEarring Backing:HingedItem Length:21.00 mmItem Width:4.00 mm SA verbruikers skepties oor eenvormige sigaretverpakking | Maroela Media
Nuwe navorsing oor die voorgestelde standaardisering van sigaretpakkies dui daarop dat 84% van Suid-Afrikaners glo daar is genoeg wetgewing oor tabakprodukte en dat die regering op opvoeding, eerder as regulering moet fokus as hy die getal rokers wil verminder.
Die navorsing is gedoen deur Victory Research, ŉ onafhanklike navorsingsmaatskappy en is aangevra deur JTI, ŉ internasionale tabakgroep. Die opname is in November verlede jaar onder 1 014 Suid-Afrikaners ouer as 18 gedoen. Die bevindings is die afgelope maand bekendgemaak.
Suid-Afrika se Wetsontwerp op die Beheer van Tabakprodukte en Elektroniese Toedieningstelsels (e-sigarette) is omvattend en ingrypend en moet veral die doeltreffende beheer van nuwe tabakprodukte, sogenaamde e-sigarette, reguleer. Ouer wetgewing het nie spesifiek na dié produkte verwys nie. Dit stel ook voor dat handelsmerke van die verpakking verwyder word en eenvormig moet wees.
Volgens die navorsing glo agt uit tien Suid-Afrikaners dat minderjariges wat rook die gevolg is van handelaars wat sigarette aan hulle verkoop, eerder as die manier waarop dit verpak word.
Soveel as 71% van diegene wat uitgevra is, glo ook dat bendes en georganiseerde misdaadsindikate daarby gaan baat as handelsmerke verwyder of verminder word. Die meerderheid van deelnemers glo ook die handelsmerke op die pakkie beskerm hulle teen die koop van nagemaakte of minderwaardige produkte.
Soveel as 73% van die deelnemers glo die voorgestelde eenvormige verpakking gaan dit makliker maak om vervalste sigarette te produseer en gaan die hoeveelheid onwettige sigarette wat in Suid-Afrika verkoop word, vermeerder. Daarby het 86% van deelnemers aangedui dat die regering die ontwikkeling en belegging in beleid om die hoeveelheid onwettige sigarette te verminder, moet prioritiseer.
Tot 76% van die deelnemers het aangedui dat hulle dink dit is belangrik dat die doeltreffendheid van die voorgestelde beleid eers in ander lande bewys moet word voordat die regering dit hier deurvoer.
Suid-Afrika se wetsontwerp is in ooreenstemming met die Wêreldgesondheidsorganisasie (WGO) se Raamwerkkonvensie oor Tabakbeheer (FCTC) en plaas die land aan die voorpunt van internasionale beste praktyk wat tabakbeheer betref.
Die tydperk vir kommentaar oor die wetsontwerp het reeds gesluit en die wetgewing is na die parlementêre portefeuljekomitee oor gesondheid verwys. Wanneer dié komitee die wetsontwerp hanteer, word geleentheid vir openbare deelname weer gegee.
Die wetsontwerp verbied onder meer rook (wat insluit om ŉ aangesteekte of verwarmde tabakproduk wat ŉ damp vrystel vas te hou) in enige toe, openbare ruimte, openbare bymekaarkomplek of werksplek, geslote ruimtes waar kinders teenwoordig is, private huise wat vir sekere kommersiële doeleindes gebruik word, asook enige openbare buitelugruimtes waar rook – volgens die minister van gesondheid of die persoon in beheer van só ŉ ruimte – ŉ gesondheidsrisiko inhou.
Dié verbod geld om kinders en omstanders teen tweedehande tabakdampe te beskerm.
Die Wêreldgesondheidsorganisasie (WGO) het vroeër gesê daar is fundamentele en onversoenbare konflik tussen die belange van die tabakbedryf en dié van openbare gesondheidsbeleid. Die WGO sê die tabakbedryf probeer al lank om die implementering van openbare gesondheidsbeleid, wat daarop gemik is om die tabakpandemie te stuit, te ondermyn en wy beduidende hulpbronne aan ŉ groot verskeidenheid taktieke om die voorskrifte te verswak, of daarby in te meng.
Die WGO sê dit sluit in pogings om die wetgewende proses te kaap; ŉ oordrywing van die tabakbedryf se ekonomiese belang; die fabrisering van frontgroepe en deur bewese navorsing te diskrediteer.
Hy sê standpunte, soos dat die maatreëls in die wetsontwerp die onwettige handel in tabak gaan verhoog en kleinhandelaars wat die produkte verkoop negatief gaan raak, is al voorheen in ander lande verkeerd bewys.
Die WGO sê ook die suggestie dat die wetsontwerp onnodig en niksbeduidend is, neem nie die enorme maatskaplike, ekonomiese en ontwikkelingskoste in ag wat spruit uit verhoogde gesondheidsorgkoste, vroeë sterftes en ŉ verlies aan produktiwiteit nie.
Polisie soek inligting oor dié vrou
Wonder hoekom soveel aandag aan tabak gegee word. As iemand wil rook gaan dit niemand anders aan nie.
Is daar nie beter dinge waaraan aandag gegee moet word nie. Soos byvoorbeeld dwelms?
Los ons tog net uit. Dit is ons keuse om te rook.
Ek is meer bekommerd en skepties oor die reg-ering se beleid/gebreek daaraan teenoor drank en die gebruik, veral deur die jeug ens!
Rook nie meer nie maar het egter elke sigaret en sigaar werklik geniet toe ek nog gerook het. Los die rokers uit.